༄༅། །མཁས་བཙུན་གྲུབ་པ་ནམ་མཁའ་དཔལ་བཟང་ལ་བསྟོད་པ་དགེ་ལེགས་དབྱར་དུས་འགུགས་པའི་ཕོ་ཉ་བཞུགས།། ༄༅། །སྭ་སྟི་བི་ཛ་ཡནྟུ། དཔག་«་་་་་ལྡན་པའི་གཟུགས་ཅན། »ཡས་ཚོགས་གཉིས་ནཾམ་མཁཾའ་ཡངས་པའི་ངོས། །མཁས་བཙུན་གྲུབ་པའི་ཆུ་འཛིན་འཁྲིགས་པ་ལས། །མཁྱེན་བརྩེ་ནུས་དཔཾལ་མི་ཟད་ཆར་རྒྱུན་གྱིས། །དགེ་ལེགས་དབྱར་གྱི་སྐལ་བཟཾང་བསུ་ལ་འདུད། །ཕྱི་«་་་་་མ་བསྡུས་པའི་གཟུགས་ཅན། »ཚུལ་བག་ཡོད་བསླབ། བཞིའི་རྭ་བར་གནས། །ནང་དུ་སྟོང་ཉིད་སྙིང་རྗེས་གཞན་དོན་སྤྱོད། །གསང་བར་ཟུང་འཇུག་སྐུ་བཞིའི་གྲོང་མཆོག་ཏུ། །བདེ་བར་སོན་པའི་ངོ་མཚར་གཏམ་གྱི་མཛོད། །ཆུ་«་་་་་བསྔགས་པའི་དཔེ། »གཏེར་ནམཾ་མཁཾའི་ནོར་བུ་འབྱིན་པའི་མ། །དབང་གི་རྒྱལ་པོ་དཔཾལ་འབྱོར་འབྱུང་བའི་གནས། །དེ་དག་ཉིད་དང་འདྲེན་པ་བཟཾང་པོ་ཁྱོད། །སེམས་ཅན་ཕན་པའི་གཞིར་གྱུར་མཚུངས་པར་བསྔགས། །ནཾམ་«་་་་་ངག་དོན་གྱི་དཔེ། »མཁའི་ནོར་བཞིན་ཐུགས་རྗེའི་དཀྱིལ་འཁོར་ཅན། །སྣང་བའི་དཔཾལ་བཞིན་རྣམ་དཀར་ཕྲིན་ལས་གཏེར། །འདབ་བརྒྱ་པས་བཞིན་ལམ་བཟཾང་དོན་གཉེར་ཚོགས། །གུས་པས་བསྟེན་ཅིང་རྟག་ཏུ་ཞབས་བརྟན་གསོལ། །སྐྱབས་«་་་་་ཡོངས་བརྗེས་ལ་གཟུགས་ཅན་གྱིས་སྦ་བ། »གནས་ཀུན་འདུས་བདག་ཉིད་ཁྱོད་བསྟོད་པས། །བྱང་ཆུབ་བར་གྱི་སྐྱེ་བར་དལ་འབྱོར་རྟེན། །ཚུལ་ཁྲིམས་ནོར་བུ་མཛེས་ཤིང་སྟོབས་བཅུ་པའི། །ཆོས་ཚུལ་སྨྲ་བའི་ཉི་མར་བདག་བྱིན་རློབས། །ཞེས་པ་མཁས་བཙུན་གྲུབ་པ་ནམ་མཁའ་དཔལ་བཟང་ལ་བསྟོད་པ་དགེ་ལེགས་དབྱར་དུས་འགུགས་པའི་ཕོ་ཉ་ཞེས་བྱ་བ་འདི་ནི། ལེགས་གསུངས་ཀྱི་བདུད་རྩི་ལེན་པའི་བནྡེ་ཚུལ་ཁྲིམས་རིན་ཆེན་གྱིས་ཤིས་པའི་རྟེན་འབྲེལ་བསྒྲིགས་ཆེད་རྣམ་བྱུང་གི་ལོའི་ཆོ་འཕྲུལ་ཟླ་བའི་ཚེས་བཞི་ལང་ཚོའི་སྦྱོར་བ་འཛོམ་པའི་ཉིན། ལྷུན་གྲུབ་སྟེང་གི་ཆོས་གྲྭར་བྲིས་པ་དགེ་ལེགས་འཕེལ་བར་གྱུར་ཅིག། །།